Okresná prokuratúra Piešťany 
Vážska 28, 921 01 Piešťany

Sp. zn. : Pv 684/14/2204	Piešťany, 7.5.2015
EEČ : 2-18-28-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov, výtržníctvo podľa § 364 ods. 1 písm. a) Trestného zákona

Rozhodol: 	prokurátorka Okresnej prokuratúry Piešťany
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 80,00 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: Občianske združenie SVETIELKO NÁDEJE,  NsP F.D. Roosevelta, Nám. L. Svobodu 1, Banská Bystrica 
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ PiešŠany pod spisovou značkou ORP-2541/PN-TT-2014.
•	dňa  21.4.2015 vyhlásil, že spáchal skutok spočívajúci v tom, že dňa 22.06.2014 v čase okolo 00,30 hod. v obci Banka na ulici Športovej počas konania zábavy v bare na ihrisku fyzicky napadol XXXXX, nar. XXXXX, bytom XXXXX, a to takým spôsobom, že ho jedenkrát päsťou udrel do oblasti ľavého líca a oka načo spadol na zem, čím mu spôsobil pomliaždenie mäkkých tkanív hlavy – tváre hlavne vľavo s krvným výronom asi 5 x 5 cm s vegetatívnou symptomatológiou, pomliaždenie mäkkých tkanív okolo očnicovej oblasti vľavo so zakrvácaním do spojivkového vaku ľavého oka, tržne zmliaždenú ranu na tvári – ľavej strane líca asi 1 cm dlhú, zasahujúcu do podkožného tkaniva, pomliaždenie mäkkých tkanív v temennej oblasti vpravo s poškodením kožného krytu asi 4 x 2 cm a záhlavovej oblasti s odreninou kože asi 6 x 4 cm, s obvyklou dobou liečby a obmedzením v bežnom spôsobe života do 3 týždňov,

•	nahradil poškodenému XXXXX, nar. XXXXX škodu, ktorú si voči nemu uplatnil a to vo výške 450,- Eur a

•	dňa 21.4.2015 zložil na účet zmierov Krajskej prokuratúry v Trnave peňažnú sumu vo výške 80,- Eur, určenú na všeobecne prospešné účely, z toho 50% pre Občianske združenie SVETIELKO NÁDEJE,  NsP F.D. Roosevelta, Nám. L. Svobodu 1, Banská Bystrica a 50% na peňažnú pomoc obetiam trestnej činnosti.

Odôvodnenie: 
Uznesením povereného príslušníka Obvodného oddelenia PZ v Piešťanoch ČVS: ORP-2541/PN-TT-2014 zo dňa 16.12.2014 bolo podľa § 206 ods. 1 Tr. poriadku vznesené obvinenie XXXXX pre prečin ublíženia na zdraví podľa § 156 ods. 1 Tr. zákona a prečin výtržníctva podľa § 364 ods. 1 písm. a)  Tr. zákona, na tom skutkovom základe, ako je uvedené vo výrokovej časti tohto uznesenia. Trestné stíhanie v uvedenej trestnej veci bolo v zmysle § 199 odsek 1 Tr. poriadku začaté dňa 22.9.2014.

Podľa ustanovenia  § 220 ods. 1 Tr. poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže  prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne  a určito, 

b)	nahradil škodu, pokiaľ bola trestným činom spôsobená alebo urobil iné opatrenia na náhradu škody, alebo inak odstránil ujmu vzniknutú trestným činom, a 

c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu a vzhľadom na povahu a závažnosť spáchaného činu,  na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX sa dopustil prečinu ublíženia na zdraví podľa § 156 ods. 1 Tr. zákona, za ktorý Trestný zákon ustanovuje trest odňatia slobody   na šesť mesiacov až dva roky a prečinu výtržníctva podľa § 364 ods. 1 písm. a)  Tr. zákona,  za ktorý Trestný zákon ustanovuje  trest odňatia slobody až na tri roky, teda ich horná hranica neprevyšuje hranicu uvedenú v ustanovení    § 220 ods. 1 Tr. poriadku.

Obvinený XXXXX uzatvoril dňa 22.04.2015 prostredníctvom probačného a mediačného úradníka Okresného súdu v Piešťanoch  dohodu  o zmieri s poškodeným  XXXXX. Poškodený XXXXX si voči obvinenému uplatnil nárok na  náhradu škodu vo výške 450,- Eur, pričom uplatnený nárok  na náhradu škody bol obvineným uhradený v celom rozsahu. 

Poškodenému XXXXX nahradil obvinený škodu vo výške 450,- Eur. Poškodený XXXXX uviedol, že so schválením zmieru s obvineným XXXXX súhlasí.  

Obvinený XXXXX a poškodený XXXXX zároveň uviedli, že zmier uzavreli dobrovoľne. Obvinený XXXXX slobodne, vážne a určito vyhlásil, že spáchal skutok, za ktorý je stíhaný.

Obvinený XXXXX a poškodený XXXXX sa pri uzatvorení zmieru zhodli na tom, že  50 % sumy určenej na všeobecne prospešné účely bude zaslaných v prospech Občianskeho združenia SVETIELKO NÁDEJE,  NsP F.D. Roosevelta, Nám. L. Svobodu 1, Banská Bystrica.

 Obvinený  XXXXX dňa 21.4.2015 zložil na depozitný účet Krajskej prokuratúry v Trnave peňažnú sumu vo výške 80,- Eur, určenú na všeobecne prospešné účely. Táto suma je primeraná závažnosti spáchaného trestného činu. 

Z uvedenej peňažnej sumy patrí  50 % na peňažnú pomoc obetiam trestnej činnosti a 50 % peňažnej sumy patrí Občianskemu združeniu SVETIELKO NÁDEJE,  NsP F.D. Roosevelta, Nám. L. Svobodu 1, Banská Bystrica.

Obvinený XXXXX nebol v minulosti súdne trestaný, ani priestupkovo postihnutý. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení zmieru je dostačujúce.       

	Z týchto dôvodov som rozhodla tak, ako je  uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Peružeková
prokurátorka